Retenzija

Retenzija je gradsko naselje u Beogradu, koje se nalazi na teritoriji opštine Zemun. Lokacija Retenzija se nalazi u jugoistočnom delu urbanog Zemuna, na granici sa opštinom Novi Beograd. Graniči se sa naseljemima Donji Grad na severu, Zemunski Kej na istoku i Paviljoni na jugu. Naselje je ograničeno Bulevarom Mihajla Pupina i ulicom Aleksandra Dubčeka (zapad), Bulevarom Nikole Tesle (istok) i ulicama 22. oktobra (sever) i „Džona Kenedija“ (jug). Karakteristike Retenzija zauzima oblast u okviru bloka 9b, jednog od 72 novobeogradska stambena bloka. Usled promena administrativnih granica opština, nekoliko blokova su danas deo opštine Zemun (blokovi 9, 9a, 9b, 11, 11c i blok 50 koji je najseverniji deo Bežanije). Retenzija je stambeno naselje sa 9.344 stanovnika prema popisu iz 2002. godine (lokalna mesna zajednica Prve pruge). Među ne-stambenim objektima spadaju benzinska pumpa, obdanište i hitna pomoć. Naselje se nalazi na samo stotinak metara od desne obale Dunava, a razdvaja ih Zemunski kej. Retenzija je mesto gde se parne lokomotive pune ugljem i vodom. Retenzija je nekad bila deo glavne zemunske železničke stanice.